paragraph_text: Šimun de Keza (mađ. Simon de Kéza), (13. stoljeće), mađarski svećenik i ljetopisac. Bio je veoma obrazovan, imao je titulu magistra i djelovao je na dvoru hrvatsko-ugarskog kralja Ladislava IV. Kumanca (1272. – 1290). Kao dvorski kapelan, obavljao je mnoge diplomatske misije u inozemstvu, osobito u Italiju, Francusku i Njemačku, što mu je omogućilo sakupljanje građe za mađarsku povijest. Autor je kronike O djelima Huna i Mađara (Gesta Hunnorum et Hungarorum) iz oko 1285. godine, u kojem raspravlja o povijesti Huna i Mađara, njihovoj pradomovini i podrijetlu, a posebnu pozornost posvećuje kraljevima iz dinastije Arpadović.